Westkapelle (Zêeland)

Westkapelle (Zêeuws: Weskappel, Westkappels: Wasschappel) es 'n stee in de gemêente Veere in de provinsje Zêeland ip't westelyk punt van't vroeger eyland Walchern. 't Stadje es ezo bikkans hillegans oumgeevn deur de Nôordzêe. By Westkapelle ligt wa mêer landinnewoarts 't gehucht Poppekerke.

 Geschiedenisse 
Westkapelle het in 1223 stadsrechtn gekreegn en toet in 1996 wos't e zelfstandige gemêente.

Binst 'n Twidde Weireldoorloge, den derdn oktober 1944 is de zêedyk an de zuudkant deur Britsche bommewerpers verwoest, met de bedoelienge van Walchern ounder woater te zettn vo 't eiland gemakkeliker te kunn bevryen van den Duutschn bezetter. By da bombardement woarn der 180 inweuners van 't stadje dôod en der bleef verre niet mir over van de plekke zelve deur de bommn en 't zêewoater da binnstroomde. 

Den 12stn oktober 1945, mêer of e joar loater, was 't gat were toe, moa de kreke is 'n overbluufsel van 't bombardement.

Ip den dyk stoat er e Sherman-tank ter herinnerienge an den oorloge en de bevrydienge. Achter de viertorre liggn de groavn van de slachtoffers in 'n halve cirkel.

 Beziensweirdigheden 
Grôte viertorre ('Westkapelle Hoge', 'Hoog Lucht' of 'Zuderhoofd'), direct te zien by 't binnkommn van de stad. De torre is 'n overbluufsel van e gotische kerke, die deur brand verloorn gegoan is in d'18ste êeuwe.
Twidde viertorre ('Westkapelle Lêge', 'yzern torretje' of 'Noorderhoofd'), ip de zêedyk.
Meuln 'De Noorman', mêer of 23 meter hoge uut 1852, den ênigste meuln van Westkapelle die den oorloge overleefd het. In de meuln is 't Zêeuws Meulnmuseum gevestigd.
De zêedyk van basaltstêen, 5 km lank in de duunn, die 't eiland Walchern beschermt teegn de zêe. 
Polderhuus Westkapelle, Dyk- en Oorlogsmuseum.

 Externe koppeliengn 
 Google maps
 Polderhuus Westkapelle, Dyk- en Oorlogsmuseum
 Plaatsengids
 AlleCijfers

Categorie:Veere
Categorie:Stad in Zêeland
Categorie:Voormalige gemêente in Zêeland